Diari Oficial de la Generalitat Valenciana


Sumari del DOGV 5784, del 13-06-2008 (2008/7254)

ACORD de 10 de juny de 2008, del Consell de la Sindicatura de Comptes de la Comunitat Valenciana, sobre la notificació a l'Agència Espanyola de Protecció de Dades de la modificació del fitxer «Personal».
-----------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/2008/06/10/(1)/dof/vci/html**

### Dades del document

Número de DOGV
:   5784

Data del DOGV
:   13-06-2008

Secció del DOGV
:   I. DISPOSICIONS GENERALS

Número del document
:   2008/7254


Data del document
:   10-06-2008

Organisme emissor
:   Sindicatura de Comptes

Tipus de document
:   Acord

Descriptors 

:   * Sindicatura de Comptes
    * base de dades
    * administració regional
    * dades personals
    * legislació

ACORD de 10 de juny de 2008, del Consell de la Sindicatura de Comptes de la Comunitat Valenciana, sobre la notificació a l'Agència Espanyola de Protecció de Dades de la modificació del fitxer «Personal». [2008/7254]  
La Sindicatura de Comptes de la Comunitat Valenciana, en compliment de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal, portà a efecte la notificació i inscripció en el Registre General de Protecció de Dades, dependent de l'Agència Espanyola de Protecció de Dades, dels fitxers automatitzats i/o no automatitzats.  
Conformement al tràmit preceptiu, el 31 d'octubre de 2007 es va aprovar la creació dels dits fitxers per Acord del Consell de la institució, el qual fou publicat en el Diari Oficial de la Comunitat Valenciana i en el Butlletí Oficial de les Corts el 9 de novembre de 2007.  
Ara, amb motiu dels canvis que s'han d'efectuar en el fitxer «Personal» inscrit, i acomplint el deure de modificar la inscripció realitzada, s'aprova la disposició que modifica el fitxer citat, la qual és prèvia a la comunicació que se n'ha de fer a l'Agència Espanyola de Protecció de Dades.  
És per això que el Consell de la Sindicatura de Comptes de la Comunitat Valenciana, en la reunió realitzada el dia 10 de juny de 2008, ha adoptat el següent acord:  
I. Modificar el fitxer «Personal», amb codi d'inscripció 3227906713. En concret, la modificació que s'ha de fer en el Registre General de Protecció de Dades consisteix en la inclusió, com a «Dades identificadores», de la «Imatge» dels interessats amb fins de seguretat i control d'accés a edificis i de control horari. A aqueix efecte s'aporta la informació relativa al fitxer citat, tal i com queda de manera definitiva després d'incloure-hi la nova dada de caràcter personal tractada i les noves finalitats consignades relatives al fitxer indicat (vegeu l'annex I).  
II. Notificar i inscriure en el Registre General de Protecció de Dades, dependent de l'Agència Espanyola de Protecció de Dades, la modificació del fitxer assenyalat.  
València, 10 de juny de 2008.- El síndic major: Rafael Vicente Queralt.  
ANNEX I  
Nom del fitxer objecte de modificació: Personal  
I. Descripció de la finalitat i dels usos prevists  
- Descripció detallada de la finalitat i els usos prevists: Gestió del personal de la institució (expedients personals, altes, baixes, plans de pensions, viatges i pernoctacions, nòmines, bestretes, triennis, permisos i llicències, vacances, control d'assistència, formació, ajudes socials; així com uns altres aspectes de l'àmbit laboral i funcionarial, control horari, control d'accés, seguretat i control d'accés a edificis i difusió interna per mitjà del directori de personal).  
- Tipificació corresponent a la finalitat i als usos prevists: Recursos humans (gestió de personal, formació de personal, acció social a favor del personal de les administracions públiques, promoció i selecció de personal, oposicions i concursos, control horari, control de patrimoni d'alts càrrecs, control d'incompatibilitats, directori de personal); gestió de nòmines i gestió comptable fiscal i administrativa (gestió econòmica i comptable); seguretat i control d'accés a edificis.  
II. Origen i procedència de les dades  
- Origen de les dades: L'interessat mateix o el seu representant legal.  
- Col·lectius o categories d'interessats: Treballadors, beneficiaris, d'altres col·lectius: familiars de l'interessat.  
III. Tipus de dades, estructura i organització del fitxer  
- Dades especialment protegides: Salut, afiliació sindical.  
- Dades de caràcter identificador: NIF/DNI; nom i cognoms, telèfon, direcció, signatura/empremta digital, número SS/mutualitat, targeta sanitària, imatge.  
- D'altres dades tipificades: Característiques personals; circumstàncies socials; acadèmiques i professionals; detalls d'ocupació; econòmiques, financeres i assegurances.  
- Sistema de tractament: Mixt.  
IV. Mesures de seguretat  
Nivell de seguretat: Alt.  
V. Cessió o comunicació de dades  
Hisenda pública i administració tributària; bancs, caixes d'estalvis i caixes rurals; d'altres entitats financeres; entitats asseguradores; organismes de la Seguretat Social; d'altres òrgans de la Comunitat Autònoma; col·legis professionals; cessions legalment previstes.  
VI. Transferències internacionals de dades  
No hi ha transferències internacionals de dades.  
VII. Responsable del fitxer  
Sindicatura de Comptes de la Comunitat Valenciana. Carrer de Sant Vicent, número 4, de València. Codi postal: 46141.  
VIII. Serveis o unitats davant dels quals es poden exercir els drets  
Sindicatura de Comptes de la Comunitat Valenciana. Carrer de Sant Vicent, número 4, de València. Codi postal: 46072.


Còpia Permalink ELI